മുഹമ്മദ് ഷമിക്കെതിരെ സോഷ്യല് മീഡിയയില് അസഭ്യവര്ഷം പിന്തുണച്ച് മുന് ഇന്ത്യന് താരങ്ങള് ന്യൂ ഡല്ഹി: ട്വന്റി 20 ലോകകപ്പില് പാകിസ്താനെതിരെ ചരിത്രത്തിലാദ്യമായി ഇന്ത്യ ദയനീയ തോല്വി വഴങ്ങിയതിന് പിന്നാലെ പേസര് മുഹമ്മദ് ഷമിക്കെതിരെ സൈബര് ആക്രമണം. ചരിത്രത്തില് ആദ്യമായിട്ടാണ് ലിമിറ്റഡ് ഓവറില് പാകിസ്ഥാനെതിരെ 10 വിക്കറ്റിന് തോല്ക്കുന്നത്. അതുകൊണ്ട് തന്നെ ആരാധകരുടെ രോഷപ്രകടനവും അതിരുവിട്ടു. ഇന്ത്യക്കെതിരെ പാകിസ്ഥാന്റെ ഏറ്റവും ഉയര്ന്ന ട്വന്റി ഓപ്പണിങ് പാര്ട്ട്ണര്ഷിപ്പാണ് പാക് ക്യാപ്റ്റന് ബാബര് അസമും മുഹമ്മദ് റിസ്വാന് ചേര്ന്നാണ് നേടിയത്. സമൂഹമാധ്യമങ്ങളില് ഷമിക്കെതിരെ കടുത്ത ഭാഷയിലാണ് ആരാധകര് പ്രതികരിക്കുന്നത്. അതേസമയം സൈബര് ആക്രമണം നേരിട്ട താരത്തെ പിന്തുണച്ച് നിരവധി താരങ്ങളും രംഗത്തെത്തി. മുന് ഇന്ത്യന് താരങ്ങളും രാഷ്ട്രീയ നേതാക്കള് വരെയാണ് ഷമിയെ ആശ്വസിപ്പിച്ച് രംഗത്തെത്തിയത്. നമ്മള് ഇന്ത്യന് ടീമിനെ പിന്തുണയ്ക്കുമ്ബോള്, ഇന്ത്യന് ടീമിനെ പ്രതിനിധീകരിക്കുന്ന എല്ലാവരെയുമാണ് നമ്മള് പിന്തുണയ്ക്കുന്നത്. മുഹമ്മദ് ഷമി ഒരു ലോകോത്തര ബൗളറാണ്. ഏത് കായിക താരത്തിനും ഉണ്ടാകാവുന്ന ഒരു മോശം ദിവസം അദ്ദേഹത്തിനുണ്ടായി എന്നാണ് മാസ്റ്റര് ബ്ലാസ്റ്റര് സച്ചിന് ടെണ്ടുല്ക്കര് ട്വീറ്റ് ചെയ്തത്. നമ്മള് പരാജയപ്പെട്ട ഇന്ത്യപാകിസ്താന് മത്സരങ്ങളില് ഞാനും ഭാഗമായിട്ടുണ്ട്. പക്ഷേ, ആരും എന്നോട് അന്ന് പാകിസ്താനിലേക്ക് പോകാന് ആവശ്യപ്പെട്ടിട്ടില്ല. ഞാന് കുറച്ച് വര്ഷങ്ങള്ക്ക് മുന്പുള്ള കാര്യമാണ് പറയുന്നത്. ഇത് അവസാനിപ്പിക്കേണ്ടതാണ്. മുന് ഇന്ത്യന് പേസര് പത്താന് ട്വിറ്ററില് കുറിച്ചു. അദ്ദേഹം ഒരു ചാമ്ബ്യന് ക്രിക്കറ്ററാണ്. ഇന്ത്യന് ജഴ്സി അണിയുന്ന ഏതൊരാളും ഈ ഓണ്ലൈന് കൂട്ടത്തെക്കാള് ഇന്ത്യയെ സ്നേഹിക്കുന്നവരാണ്. നിനക്കൊപ്പമാണ് ഷമി. അടുത്ത കളി നോക്കാം എന്നായിരുന്നു വീരേന്ദര് സെവാഗ് കുറിച്ചത്. ബോളിങില് മികച്ച പ്രകടനം അഫ്രീദിയാണ് മാന് ഓഫ് ദി മാച്ച്. ഒക്ടോബര് 31ന് ന്യൂസിലാന്ഡിനെതിരെയാണ് ഇന്ത്യയുടെ അടുത്ത മത്സരം. പാകിസ്ഥാനും അടുത്ത എതിരാളിയും ന്യൂസിലാന്ഡാണ്.